Μόλις πριν από ένα λεπτό,
αυτό το λάδι βοήθησε να φτιαχτεί ένα νόστιμο γεύμα.
Αλλά τώρα είναι απλώς μια αηδιαστική γλίτσα.
Τι πρέπει να το κάνουμε;
Το πιο εύκολο θα ήταν
να το χύσουμε στο λούκι.
Αυτό το κάνει να μοιάζει ότι έχει φύγει,
αλλά δεν έφυγε πραγματικά.
Αντιθέτως, συλλέγει κομμάτια φαγητού
και άλλα τυχαία πράγματα,
παράγοντας τερατώδεις λιπαρές εμφράξεις
που φράσσουν όχι μόνο το λούκι σας
αλλά ολόκληρα συστήματα αποχέτευσης,
προκαλώντας πλημμύρες και μόλυνση.
Πολλά μέρη έχουν νόμους για τη σωστή απόρριψη του λίπους
αλλά μπορούμε να πάμε ένα βήμα παραπέρα.
Αντί απλώς να το πετάμε με ασφάλεια,
μπορούμε να το μετατρέψουμε σε κάτι χρήσιμο.
Και αν αναρωτιέστε
τι μπορεί κάποιος να θέλει
από ένα σωρό αηδιαστικά, χρησιμοποιημένα μαγειρικά λάδια,
η απάντηση είναι: βιοντίζελ.
Ίσως έχετε ακούσει για τους ντιζελοκινητήρες.
Παρέχουν ενέργεια σε γεωργικό και κατασκευαστικό εξοπλισμό,
φορτηγά, λεωφορεία, πλοία, τρένα, εφεδρικές γεννήτριες,
ακόμη και κάποια αυτοκίνητα.
Τα πιο πολλά καύσιμα που τροφοδοτούν τέτοιους κινητήρες
είναι διυλισμένα από πετρέλαιο,
που προέρχεται από νεκρούς δεινόσαυρους
και άλλα αρχαία απολιθώματα.
Αλλά το ντίζελ μπορεί να προέλθει
και από πιο πρόσφατους νεκρούς οργανισμούς,
όπως φυτά και ζώα.
Αυτού του είδους το καύσιμο το αποκαλούμε βιοντίζελ.
Το βιοντίζελ είναι μια βιοδιασπώμενη πηγή ενέργειας,
που φτιάχνεται από φυτικά λάδια ή λιπαρά ζώων,
που συνήθως μπορεί να καεί σε συμβατικούς ντιζελοκινητήρες.
Το μαντέψατε,
είναι η «βιολογική» εκδοχή του ντίζελ.
Είναι πιο καθαρό από το κανονικό ντίζελ,
έτσι έχει γίνει προσπάθεια να παραχθεί
από καλλιέργειες όπως η σόγια.
Η καλλιέργεια φυτών για καύσιμα,
αντί για φαγητό, έχει τα δικά του προβλήματα.
Αλλά ευτυχώς, έχουμε ήδη κάποια λάδια και λίπη εδώ.
Η προετοιμασία του χρησιμοποιημένου σας λίπους για ανακύκλωση
είναι εύκολη.
Πρώτα, αφήστε το να κρυώσει σε θερμοκρασία δωματίου.
Μετά, μεταφέρετέ το σε ένα καθαρό δοχείο.
Χρησιμοποιήστε παλιά μπουκάλια που έχετε,
όπως μπουκάλια γάλατος,
αρκεί να είναι εντελώς άδεια,
πλυμένα με νερό και στεγνωμένα.
Χρησιμοποιήστε χωνί για την αποφυγή διαρροών
και σουρωτήρι για να φιλτράρετε κομματάκια φαγητού.
Μπορείτε να προσθέσετε λίπος από μπέικον και άλλα ζωικά λίπη
ή το περίσσιο λάδι κονσερβοποιημένου φαγητού,
όπως ο τόνος ή οι σαρδέλες,
απλώς βεβαιωθείτε ότι είναι λάδι και όχι άλμη.
Άρα, τι γίνεται τώρα που συλλέξατε με ασφάλεια το λάδι σας;
Λοιπόν, πολλές πόλεις έχουν υπηρεσίες ανακύκλωσης
που συλλέγουν μεγάλες ποσότητες λίπους
από εστιατόρια και άλλες επιχειρήσεις.
Αλλά υπάρχουν και μέρη
όπου οι ιδιώτες μπορούν να αφήσουν τα δοχεία τους.
Αυτό το λίπος θα καταλήξει σε εργοστάσιο επεξεργασίας,
όπου μπορεί να μετατραπεί σε αξιοποιήσιμο βιοντίζελ.
Πώς λειτουργεί αυτή η μετατροπή;
Όλα αυτά τα λάδια και τα λίπη που συνεισφέρατε
αποτελούνται από τριγλυκερίδια,
ένα μόριο γλυκερόλης ενωμένο
με τρεις αλυσίδες λιπαρών οξέων.
Για να μετατραπούν τα λίπη σε καύσιμο,
αντιδρούν με μια αλκοόλη,
συνήθως μεθανόλη ή αιθανόλη,
που παράγει μεγάλη αλυσίδα εστέρων και γλυκερόλης.
Για να συγκρίνετε, εδώ είναι μερικά μόρια
κανονικού καυσίμου ντίζελ.
Τώρα, εδώ είναι τα μόρια που δημιουργήσαμε
διασπώντας τα τριγλυκερίδια.
Η γλυκερόλη είναι ο αταίριαστος παράγοντας,
γι' αυτό αφαιρείται στο τέλος της διαδικασίας.
Αλλά κοιτάξτε αυτούς τους εστέρες!
Αν λοξοκοιτάξετε, οι δομές τους μοιάζουν αρκετά όμοιες
με εκείνες των μακριών αλυσίδων υδρογονανθράκων στο κανονικό ντίζελ.
Και οι μηχανές ντίζελ, με μερικές μικρές μετατροπές,
μπορούν επίσης να λοξοκοιτάξουν
και να κάψουν αυτούς τους εστέρες σαν κανονικό καύσιμο ντίζελ.
Και ιδού! Βιοντίζελ.
Τώρα μπορεί να αναρωτιέστε αν όλη αυτή η ταλαιπωρία
για την ανακύκλωση χρησιμοποιημένου μαγειρικού λαδιού
αξίζει τον κόπο.
Στο κάτω-κάτω, πόση ενέργεια μπορεί να παράξει;
Λοιπόν, αν όλο το λίπος που πετάνε σε μία μέρα οι Νεοϋορκέζοι
μετατρεπόταν σε καύσιμο αεριωθούμενου,
θα ήταν αρκετό για την τροφοδότηση αρκετών εκατοντάδων πτήσεων
από τη Νέα Υόρκη στο Λος Άντζελες.
Μην ξεχνάμε ότι η αξιοποίηση χρησιμοποιημένου λαδιού
αντί της καύσης πιο πολλών ορυκτών καυσίμων
θα περιορίσει τις αρνητικές επιπτώσεις στο περιβάλλον.
Η ανακύκλωση χρησιμοποιημένου μαγειρικού λαδιού
μετατρέπει τη γλίτσα σε όφελος.
Συνεισφέροντας λίγο,
ιδιώτες και επιχειρήσεις μπορούν να βοηθήσουν στη δημιουργία
μιας εναλλακτικής, σταθερής πηγής πετρελαίου ντίζελ,
προστατεύοντας το περιβάλλον
και διατηρώντας τις πόλεις πιο καθαρές.
Και αυτό είναι αρκετά ευφυές.